
25. seja sveta KS, 9. 1. 2017, zapisnik
Prisotni člani sveta KS Zavratec, razen Nikota

Dnevni red:
1. tekoče zadeve 
2. silvestrovanje 
3. oglasna deska
4. šola 

Ad. 1
Župnišče bomo dali oceniti cenilcu, da bomo imeli boljše izhodiščne podatke za pogajanja s škofijo. 
Marjeta je prinesla lepe skice bodočega korita. Dogovorili smo se, da bi bila višina korita za vodo 60 cm, korito pa naj bi bilo betonsko, 'popikano' za lepši videz. 
Za vodo bosta Jani in Marjeta iz ponudbe Komunale ugotovila, kolikšen bi bil strošek, če bi to storili sami.
Daphne bo na Komunalo sporočila glede znaka, ki ga je podrl tovornjak, ko je obračal.
Table po krajevni skupnosti bo Komunala še enkrat izdelala, ker je preveč napak. Opozoriti jih je treba tudi na napačno navedene nadmorske višine. 
Za lesene ograje pri smetnjakih bo Jani povprašal za predračun. Uporabijo se lahko akacijevi ali kostanjevi koli.


Ad. 2
Silvestrovanje je bilo po mnenju prisotnih članov sveta KS uspešno. Obisk je bil dober, krajani so se zabavali, pogostitev je bila ustrezna, vzdušje veselo. Posebna pohvala polnočnemu spuščanju lampijonov.

Ad. 3
Marjeta bo skrbela, da bo stanje na oglasni deski kolikor toliko aktualno. Sporočila krajevne skupnosti moramo sproti obešati.

Ad. 4
Za dolgoročni obstoj šole v Zavratcu je po mnenju sveta nujno treba poskrbeti za jutranje varstvo in podaljšano popoldansko bivanje ter vrtec. Velik del tega bi lahko uredili v sedanjem župnišču. Povezava z Dolami bi prišla v poštev verjetno predvsem pri vrtcu. Morda tudi z Medvedjim brdom. Vprašali bomo Ledince, kako so to uredili pri njih.

Zapisal: Samo
